Manorata tohin'ity andalana ity - Tamin'ny 18 Martsa 2015, olona 24 no maty tamin'ny fanafihan'ny mpampihorohoro rehefa nanafika ny Mozea Nasionaly Bardo tao Tunis renivohitra Toniziana ireo mpampihorohoro telo nanao fanamiana sivily, ary naka takalon'aina. Olona 21, mpizahatany Eoropeana ny ankamaroany, no maty teo amin'ny toerana, raha maty kosa ny iray hafa folo andro taty aoriana. Manodidina ny dimampolo hafa no naratra. Ity fanafihana ity dia nitranga taorian'ny fanafihana malaza tao Charlie Hebdo tao Paris izay nahafatesana mpanao gazety maro Ny roa tamin'ireo mpitifitra, olom-pirenena Toniziana Yassine Labidi sy Saber Khachnaoui, dia novonoin'ny polisy, raha mbola tsy hita kosa ilay mpanafika fahatelo. Nataon'ny polisy ho toy ny fanafihan'ny mpampihorohoro ny zava-nitranga. Io no fanafihan'ny mpampihorohoro nahafaty olona betsaka indrindra teo amin'ny tantaran'i Tonizia; nihoatra ny daroka baomba tao amin'ny sinagoga Ghriba tamin'ny 2002
, izay nahafaty olona 21, izay ny ankamaroany dia mpizahatany eropeana ihany koa, ary naratra ny telopolo hafa.